OpenLLM-France/wikimedia huggingface dataset:
# Trobada LAN

Una Trobada LAN (en anglès, LAN party) és un esdeveniment que reuneix un grup de persones amb els seus ordinadors per jugar, compartir i intercanviar informació. El major nombre de persones en una trobada LAN registrada és de 22.810 visitants, establert a DreamHack, a Jönköping, Suècia en 2013.
El nom prové de la forma en què s'interconnecten els ordinadors: mitjançant una xarxa local, que permet intercanviar dades a altes velocitats. Tot i que hi ha diferents modalitats de xarxa, és a dir, hi ha xarxes sense fils i xarxes cablejades, en les LAN parties se solen utilitzar xarxes cablejades per evitar les interferències de les xarxes sense fils i per obtenir més velocitat i rendiment.
A Xile, aquests events es coneixen com a "Tarreos" (aludint l'ordinador com el "tarro"). A Colòmbia simplement es coneixen com a LAN o "lanes".
Normalment una LAN Party és una instància on un grup de gent conviu i es diverteix jugant a videojocs en xarxa entre ells, o intercanviant fitxers mitjançant la xarxa.
En línies generals hi ha tres tipus de LAN parties:
L'objectiu d'assistir a les parties és connectar directament el teu ordinador al d'altres persones i aconseguir velocitats d'interconnexió molt altes. Gràcies a aquesta velocitat es pot jugar multijugador pràcticament en temps real, així com intercanviar fitxers molt ràpidament.
Per aconseguir això, els equips s'interconnecten usant les seves targetes de xarxa per enllaçar-se a un concentrador o un commutador. Mitjançant aquests equips es gestionen les diverses connexions entre ordinadors i, en el cas d'haver-n'hi, amb Internet.
Una LAN party, depenent dels assistents i dels organitzadors, pot durar des d'unes hores fins a diversos dies.
Òbviament jugar no és l'únic que s'hi fa. També s'hi solen compartir coneixements entre els participants, trencant així la impersonalitat d'Internet, coneixent-se en persona.

## Algunes parties dels Països Catalans

* Campus Party - València
* VilaNetParty - Vilafranca del Penedès
* Balearikus Party - Palma
* Bages LAN Party - Manresa
* Volcànica Party - Olot
* Zona LAN - Girona
* Canals Party - Canals
* Paranoika LAN Party - L'Escala
* Lleida LAN Party - Lleida
* iParty - Castelló de la Plana
* Pirineus Party - La Seu d'Urgell
* Hortanet Lan party - Horta Nord
* Tarraco Party - Tarragona
* Apalankada LanParty - Vila-seca
* Puig-reig LanParty - Puig-reig
* Riudelan - Riudellots de la Selva
* Lan Part de Tàrrega
* Algecampus - Algemesí

## Referències

* ↑ Kalke, Rushmie. «CPUs get revved up in Hudson» (en anglès). Worcester Telegram & Gazette, 22-10-2006. Arxivat de l'original el 2007-09-29. [Consulta: 25 octubre 2006].
* ↑ «Largest LAN party» (en anglès). Guinnes World Records. [Consulta: 11 agost 2023].
* ↑ L.P. «La Lan Party de Tàrrega congrega 200 persones». SEGRE, 09-08-2015 [Consulta: 9 agost 2015].
* ↑ Vicente, Ana «Algecampus, fin de semana de informática por 20 euros». Las Provincias, 13-06-2012 [Consulta: 9 agost 2015].

## Vegeu també

* Block party
Viccionari
# Selecció femenina de futbol de Nova Zelanda

La selecció femenina de futbol de Nova Zelanda és l'equip nacional de futbol femení de Nova Zelanda i forma part de la Federació de Futbol de Nova Zelanda. La selecció neozelandesa ha participat en tres ocasions en la Copa del Món Femenina de Futbol: el 1991, el 2007 i el 2011. L'equip és conegut com als «Football Ferns», «fern» sent l'anglès per falguera i la planta nacional de Nova Zelanda.

## Plantilla actual

Convocatòria per als Jocs Olímpics 2016.
| Porteres | Defenses | Migcampistes | Davanteres |
| Erin Nayler Rebecca Rolls 0 0 0 0 | Abby Erceg Anna Green Meikayla Moore Ria Percival Ali Riley Rebekah Stott | Katie Bowen Katie Duncan Betsy Hassett Annalie Longo Kirsty Yallop 0 | Sarah Gregorius Amber Hearn Jasmine Pereira Rosie White Hannah Wilkinson 0 |

### Jugadores per club

| Cashmere Technical Mallbackens IF Three Kings United | Longo - Moore Green - Yallop Pereira - Rolls |
| FC Basilea Claudelands Rovers USV Jena FC Kansas City Liverpool FC Nowest United FC Rosengard Speranza Takatsuki Tennessee Volunteers Werder Bremen Western New York Flash FC Zürich | Percival Stott Hearn Bowen White Nayler Riley Gregorius Wilkinson Hassett Erceg Duncan |

## Resultats
### Copa del Món Femenina

* 1991 — Primera fase
* 1995 a 2003 — No es classificà
* 2007 — Primera fase
* 2011 — Primera fase
* 2015 —

### Campionat Femení de l'OFC

* 1983 — Campió
* 1986 — Tercer lloc
* 1989 — Subcampió
* 1991 — Campió
* 1995 — Subcampió
* 1998 — Subcampió
* 2003 — Subcampió
* 2007 — Campió
* 2010 — Campió
* 2014 —

## Vegeu també

* El futbol a Nova Zelanda
* Federació de Futbol de Nova Zelanda

## Enllaços externs

* (anglès) Informació sobre la selecció femenina de futbol de Nova Zelanda a la pàgina web oficial de la FIFA Arxivat 2013-07-23 a Wayback Machine.
* (anglès) Informació sobre la selecció femenina de futbol de Nova Zelanda a la pàgina web oficial de la Federació de Futbol de Nova Zelanda Arxivat 2011-11-19 a Wayback Machine.
# Kargil

Kargil (o en atenció a la pronúncia, Karguil) és una ciutat del Ladakh, que va formar part de l'antic estat de Jammu i Caixmir fins al 2019. És la capital del districte de Kargil i està situada a 2.676 metres d'altitud, a la vora del riu Suru. Segons el cens de 2001 tenia 9.944 habitants. La població és d'ètnia tibetana o dard, budistes fins a l'Edat Mitjana, però des de fa segles musulmans xiïtes (5% de sunnites i 5% de budistes).

## Vegeu també

* Guerra de Kargil

## Referències

* Kargil
* Kargil Arxivat 2007-10-06 a Wayback Machine.

## Enllaços externs

* Ladakh Arxivat 2019-02-17 a Wayback Machine.
* Coses a veure a Kargil Arxivat 2019-04-13 a Wayback Machine.
* Kashmir Sentinel
# Pardo

«Pardo o el Pardo» té aquests significats:
* El Pardo (barri de Madrid), barri de la vila de Madrid
* Fuencarral-El Pardo, districte de la vila de Madrid
* Hipòdrom de Son Pardo, hipòdrom de Palma
* Palau Reial d'El Pardo, residència de la Família Reial Espanyola a Madrid
* Pacte del Pardo, acord signat el 1885 entre Cánovas del Castillo i Sagasta pel qual acordaven tornar-se el poder pacíficament
* Biografies:
** Alfonso Pardo y Manuel de Villena (Madrid, 1876 - 1955), polític i aristòcrata espanyol
** Arsenio Iglesias Pardo (Arteixo, 1930), jugador i entrenador de futbol gallec
** Arturo de Pardo y Manuel de Villena (Madrid, 1870 - Panticosa, província d'Osca, 1907), polític espanyol, primer Duc d'Arévalo del Rey i VI Baró de Monte Villena
** Arturo de Pardo Inchausti (Madrid, 1840 - 1907), polític i aristòcrata espanyol
** Emilia Pardo Bazán (La Corunya, 1851 - Madrid, 1921), escriptora gallega introductora del naturalisme a Espanya
** Francesc Pardo i Artigas (Torrelles de Foix, 1946), bisbe de Girona des del juliol del 2008
** Gregorio Pardo (Burgos ? - 1557), escultor i tallista castellà
** Jose Benito Pardo y Rodríguez (pazo de San Salvador, Castro de Rei, 1867 - 1939), militar i polític espanyol
** José María Pardo Montero (Sobrado dos Monxes, província de la Corunya, 1930) polític gallec
** Juan Pardo de Tavera (Toro, Regne de Castella, 1472 – Toledo, 1545), religiós espanyol
** María del Carmen Pardo Raga (València, 1943), política valenciana
** Maria Carmen Pardo Salgado
** Rob Pardo (1970), vicepresident executiu de disseny a Blizzard Entertainment
** Vicent Pardo Peris (1954, Vinalesa), ensenyant de professió i escriptor valencià
# Bedside story

Bedside story és un programa de televisió Noruega que va competir per la Rose d'Or del Festival de Montreux (Suïssa) de 1970. Fou produït per la Norsk Rikskringkasting i emès el 4 d'abril de 1970 i la vida al llit era retratada per Erik Diesen i Sverre Christophersen, amb producció musical d'Egil Monn-Iversen.

## Protagonistes

* Sølvi Wang
* Harald Heide-Steen jr.
* Per Asplin
* Arve Opsahl
* Willie Hoel
* Lasse Kolstad

## Referències

* 1 2 3 4 5 Montreux 4 apr. 1970 · Bedside Story a tv.nrk.no
* ↑ Bedside Story a Internet Movie Database
# Xu Xiake

Xu Xiake —en xinès: 徐霞客; en pinyin: Xú Xiákè— (5 de gener de 1587 - 8 de març de 1641), nascut amb el nom de Xu Hongzu (徐弘祖), nom de cortesia Zhenzhi (振之), va ser un escriptor de viatges i geògraf de la Dinastia Ming (1368–1644), conegut pel seu tractat, i caracteritzat per la valentia i la humilitat. Va viatjar per la Xina durant més de trenta anys, documentant extensament els viatges (recopilat després de mort en Diaris de viatge de Xu Xiake, i traduïts per Ding Wenjiang 丁文江). L'obra de Xu es troba en la categoria de vella literatura xinesa de viatges (游记文化学 yóujì wénxué), que usava narrativa i prosa per retratar les experiències de viatge.

## Bibliografia

* Hargett, James M. "Some Preliminary Remarks on the Travel Records of the Song Dynasty (960–1279)," Chinese Literature: Essays, Articles, Reviews (CLEAR) (July 1985): 67–93.
* Ward, Julian, and Hongzu Xu. 2001. Xu Xiake (1587–1641): the art of travel writing. Richmond [England]: Curzon. ISBN 0-7007-1319-0.
* Needham, Joseph (1959). Science and Civilisation in China: Mathematics and the Sciences of Heaven and Earth. Vol III (Cambridge University Press, 1959).

## Enllaços externs

* Xu Xiake bio at Chinaculture.org Arxivat 2013-10-02 a Wayback Machine.
* «Travel Diary of Xu Xiake (徐霞客遊記)» (en chinese). open-lit.com. Arxivat de l'original el 2016-03-03. [Consulta: 16 juny 2015].
# Nhial Deng Nhial

Nhial Deng Nhial és un polític i advocat sudanès d'ètnia dinka, nascut a la regió de Bahr al-Ghazal. És fill del cap sudista William Deng Nhial assassinat durant les eleccions del 1968, abans de l'acord d'Addis Abeba del febrer de 1972. Va estudiar al Comboni College a Khartum, i després es va doctorar en lleis per la Universitat de Khartum a començaments dels anys vuitanta.
Exercia ja com advocat, quan el 1983 va esclatar la revolta del SPLM/SPLA i s'hi va unir com a polític i no com a militar. Va tenir un paper destacat en algunes negociacions, i en especial a les que van portar al Comprehensive Peace Agreement signat a Nairobi el 9 de gener del 2005.
Quan es va formar el govern d'unitat nacional fou nomenat ministre d'afers exteriors; després de la mort de John Garang en accident (juliol del 2005) va refusar treballar a Khartum i va acceptar un lloc a l'administració de Sudan del Sud (Government of Southern Sudan, GOSS); el nou president Salva Kiir Mayar Dit el va nomenar ministre de cooperació Internacional i desenvolupament però va dimitir el maig/juny del 2006 per discrepàncies amb Kiir i es va retirar a la vida privada passant dos anys a Anglaterra on va estudiar lleis. El gener o febrer del 2008 va retornar a Juba i el maig del 2008 va anunciar que podria disputar a Kiir la direcció del moviment. El 22 de desembre del 2008 el president Omar al-Bashir el va nomenar ministre d'afers del SPLA pel decret 175/2008. va cobrir la vacant deixada per la mort de Dominic Dim deng el 2 de maig de 2008, després que el càrrec fos rebutjat pel governador de l'etat de Jonglei, Kuol Manyang Juuk. El pressupost pel SPLA dins la regió s'emporta el 40% o sigui 400 milions de lliures sudaneses (187 milions de dòlars).

## Nota

* ↑ William Deng fou el cap de l'ala moderada de la Sudan African national Union (SANU) que va restar a Khartum provocant la divisió amb els exiliats (SANU-Exterior) el 1965, i amb Joseph Oduho, que va formar el Front d'Alliberament d'Azània

## Referències

* Nomenament explicat a Sudan Tribune amb dades biografiques Arxivat 2019-01-31 a Wayback Machine.
# Selecció femenina de futbol de Grècia

La selecció femenina de futbol de Grècia representa a Grècia a les competicions futbolístiques femenines de seleccions nacionals. Fins ara no es ha classificat per a cap campionat, però va jugar els Jocs Olímpics d'Atenes com a anfitriona. Actualment ocupa la 63a posició al Ranking FIFA.

## Actual plantilla

Convocatòria de maig del 2016 per a la classificació per a l'Eurocopa 2017. Les banderes representen la lliga on juga la jugadora.
| Porteres | Defenses | Centrecampistes | Davanteres |
| Eleni Peletidou Elisavet Apostolaki 0 0 0 0 0 | Natalia Chatzigiannidou (C) Eytyxia Kontou Eleni Kakambouki Styliani Kotsaki Sofia Nati Anastasia Spyridonidou Eirini Vlasiadou | Charola Demetriou Christina Kollia Eleni Markou Anastasia Moraitou Anastasia Papadopoulou Stamatia Pythoula 0 | Tatiana Georgiou Sofia Koggouli Dimitra Panteliadou Thomai Vardali 0 0 0 |

## Històric

| Primer partit | Itàlia 6-0 Grècia (03/07/1991) |
| Majors victòries | Grècia 10-0 Armènia (28/10/2003) |
| Majors derrotes | Bèlgica 11-0 Grècia (13/09/2014) |
| Millor resultat al Mundial |
| Millor resultat als Jocs Olímpics | Primera Fase (2004) |
| Millor resultat a l'Eurocopa |
| Millor posició al Ranking FIFA | 50ª (2008) |
| Pitjor posició al Ranking FIFA | 69ª (2014, 2015) |
| Jogadora amb més internacionalitats | Maria Lazarou (111) |
| Jogadora amb més gols |
JOCS OLÍMPICS :
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1996 | Mundial 1995 |
| 2000 | Mundial 1999 |
| 2004 | Anfitrió | | | Austràlia ¹ |
| 2008 | Mundial 2007 |
| 2012 | Mundial 2011 |
| 2016 | Mundial 2015 |
| MUNDIAL ||||||||||
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1991 |
| 1995 | Eurocopa 1995 |
| 1999 | Segona Divisió |
| 2003 | Segona Divisió |
| 2007 | Segona Divisió |
| 2011 | Dinamarca ¹ |
| 2015 | Països Baixos ¹ |
| EUROCOPA ||||||||||
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1984 | No existia |
| 1987 |
| 1989 |
| 1991 |
| 1993 | Països Baixos ¹ |
| 1995 | Islàndia ¹ |
| 1997 | Segona Divisió |
| 2001 | Segona Divisió |
| 2005 | Segona Divisió |
| 2009 | Eslovènia ¹ |
| 2013 | Rússia ¹ |
| 2017 | Romania ¹ |
* ¹ Fase de grups. Selecció eliminada mitjor possicionada en cas de classificació, o selecció classifica pitjor possicionada en cas d'eliminació.

## Referències

* ↑ «FIFA». Arxivat de l'original el 2016-10-04. [Consulta: 16 octubre 2016].
* ↑ EPO
# Giovanni Sbriglia

Giovanni Sbriglia (Nàpols, 23 de juny de 1832 - París, 20 de febrer de 1916) fou un tenor italià i destacat professor de cant.
Sbriglia va assistir al conservatori de música de la ciutat sota Emanuele De Roxas abans de debutar, amb 21 anys, al Teatre San Carlo. A continuació, realitza una gira arreu d'Itàlia abans de ser contractat per Max Maretzek per a l'Academy of Music de la ciutat de Nova York. Sbriglia també va cantar a l'Havana, Cuba i a Mèxic, així com als Estats Units, fins al 1875, quan es va establir a París per dedicar-se a l'ensenyança.
Durant aquest període, va transformar sobretot a Jean de Reszke en el baríton més important a tenor líric-dramàtic del món. També va treballar amb els germans de la soprano Josephine de Reszke, Jean i Édouard, un famós baix. Entre els altres alumnes de renom de Sbriglia, hi havia la soprano dramàtica Lillian Nordica i la polonesa Adela Wilgocka, el baix Pol Henri Plançon, la soprano Mena Cleary, la soprano lírica Sibyl Sanderson i els tenors Vilhelm Herold, Vladímir Rózing, Annie Lippincott, filla de Grace Greenwood també va estudiar amb Sbriglia.
Sbriglia va ser membre de la Reial Acadèmia de Florència el 1890; fou també membre de l'Acadèmia francesa.

## Referències

* ↑ Enciclopèdia Teatru Polskiego - Adela Wilgocka (Comte)
* Songogno, Edoardo (May 1891). "Mementi Artistici". Il Teatro illustrato e la musica popolare. 11 (125): 80. Retrieved 14 July 2016.
* "Mena Cleary" Gallery of Players 2(1894): 36.
* Smith, Dexter; Deland, Lorin Fuller; Hale, Philip; Tapper, Thomas (1882). Musical Record and Review. 210–239 (Public domain ed.). O.Ditson & Company. p. 445.
# Mika Sugimoto

Mika Sugimoto –en japonès, 杉本 美香– (Itami, 27 d'agost de 1984) és una esportista japonesa que va competir en judo.
Va participar en els Jocs Olímpics de Londres 2012, obtenint una medalla de plata en la categoria de +78 kg. Als Jocs Asiàtics de 2010 va aconseguir una medalla d'or.
Va guanyar cinc medalles al Campionat Mundial de Judo entre els anys 2008 i 2011, i quatre medalles al Campionat Asiàtic de Judo entre els anys 2004 i 2008.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres ( Regne Unit) | 2 | +78 kg |
| Campionat Mundial ||||
| Any | Lloc | Medalla | Categoria |
| 2008 | Levallois-Perret ( França) | 3 | Oberta |
| 2010 | Tòquio ( Japó) | 1 | +78 kg |
| 2010 | Tòquio ( Japó) | 1 | Oberta |
| 2011 | París ( França) | 3 | +78 kg |
| 2011 | Tiumén ( Rússia) | 3 | Oberta |
| Jocs Asiàtics ||||
| Any | Lloc | Medalla | Categoria |
| 2010 | Canton ( R.P. de la Xina) | 1 | +78 kg |
| Campionat Asiàtic ||||
| Any | Lloc | Medalla | Categoria |
| 2004 | Almatý ( Kazakhstan) | 2 | Oberta |
| 2005 | Taskent ( Uzbekistan) | 1 | +78 kg |
| 2005 | Taskent ( Uzbekistan) | 1 | Oberta |
| 2008 | Jeju ( Corea del Sud) | 1 | Oberta |

## Referències

* ↑ «Mika Sugimoto» Arxivat 2015-07-04 a Wayback Machine. en Sports-reference.com (SR/Olympic Sports) (anglès)
* 1 2 «Mika Sugimoto» en Judoinside.com (anglès)

## Enllaços externs

* Mika Sugimoto a JudoInside.com
# Convent de la Llobeta

El Convent de la Llobeta és un edifici al municipi d'Aiguafreda (Vallès Oriental) que forma part de l'Inventari del Patrimoni Arquitectònic de Catalunya. És un habitatge senyorial construït l'any 1906. Va ser cedit a les actuals propietàries, les missioneres de Natzaret, un cop acabada la Guerra Civil, pel seu propietari el Sr. Font.
És un edifici aïllat, rodejat de jardí. De planta rectangular, format per planta baixa, pis i golfes, cobert amb teulada a dues vessants. La façana principal té un capcer de perfil sinuós on es troba la data de construcció, adornada amb motius florals. Adossada a la façana hi ha una torre coberta a quatre vents amb teules policromades, on es concentra abundant decoració de caràcter modernista, amb motius florals i animals. Hi ha un gran rellotge amb un drac i elements florals i el nom de la casa també decorat.

## Referències

* 1 2 «La Llobeta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Pardinyes altes

Pardinyes altes és una partida de l'Horta de Lleida, pertanyent a la ciutat de Lleida.
Limita amb les següents partides de Lleida.:
* Al nord i a l'est amb La Plana de Lleida.
* Al sud amb Pardinyes baixes.
* A l'oest amb Jesuset.

## Enllaços externs

* Oficina municipal de l'Horta de Lleida Arxivat 2010-09-21 a Wayback Machine.
* Institut Català de Cartografia
# Biblioteca Balear

La Biblioteca Balear és una biblioteca de Palma que es troba al Monestir de Santa Maria de la Real.
Consisteix en una col·lecció bibliogràfica i documental dels missioners dels Sagrats Cors. Fou fundada pel pare Gaspar Munar Oliver l'any 1933 i s'especialitzà en temes balears.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 116. ISBN 84-8661702-2.
* ↑ «Biblioteques :: Consell de Mallorca». Arxivat de l'original el 2009-06-18. [Consulta: 14 novembre 2009].

## Enllaços externs

* Web oficial
* Informació a la web del Consell de Mallorca Arxivat 2009-06-18 a Wayback Machine.
# Zonca (equip ciclista)

L'equip Zonca, va ser un equip ciclista italià, de ciclisme en ruta que va competir entre 1970 a 1979. La seva principal victòria va ser la general del Giro d'Itàlia per part de Giuseppe Saronni.

## Principals resultats

* Trofeu Matteotti: Davide Boifava (1972)
* Tour del Nord-oest de Suïssa: Roland Salm (1974, 1975)
* Giro del Friül: Franco Bitossi (1976)
* Coppa Sabatini: Piero Spinelli (1976), Leonardo Mazzantini (1979)
* Giro de la Província de Reggio de Calàbria: Constantino Conti (1977)
* Milà-Torí: Pierino Gavazzi (1978)
* Giro de Campània: Pierino Gavazzi (1979)

### A les grans voltes

* Giro d'Itàlia
** 8 participacions (1972, 1973, 1974, 1975, 1976, 1977, 1978, 1979)
** 4 victòries d'etapa:
*** 1 el 1973: Gianni Motta
*** 2 el 1978: Giancarlo Bellini, Pierino Gavazzi
*** 1 el 1979: Bruno Wolfer
** 0 classificacions finals:
** 1 classificacions secundàries:
*** Gran Premi de la muntanya: Ueli Sutter (1978)
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Neuromodulació

Neuromodulació és el procés fisiològic pel qual una neurona determinada usa un o més d'un neurotransmissors per a regular diverses poblacions de neurones. Això és en contrast amb la clàssica transmissió sinàptica, en la qual una nerurona presinàptica directament influeix un sola neurona associada postsinàptica. Els neuromoduladors secretats per un petit grup de neurones es difonen a través de grans zones del sistema nerviós i afecten moltes neurones. Els principals neuromoduladors en el sistema nerviós central inclouen la dopamina, la serotonina, l'acetilcolina, la histamina, i la norepinefrina.
Alguns neurotransmissors són considerats també neuromoduladors.
Eks neuromoduladors poden alterar la resposta de sortida del sistema fisiològic actuant sobre els inputs associats (per exemple, generador del patró central). Tanmateix. es considera que això només és insuficient, perquè la transformació neuromuscular des de l'input neuronal a l'output muscular pot ser afectat per rangs particulars de l'input.

## Principals sistemes de neurotransmissors

Els principals sistemes de neurotransmissors són el sistema de la noradrenalina, sistema (norepinefrina), l sistema dopamina, el sistema serotonina i el sistema colinèrgic

### Neuropèptids

* Els pèptids opioides - són una gran família de neuropèptids endògens del sistema nervós central. Drogues opiàcies com l'heroïna i la morfina actuen com receptors d'aquests neurotransmissors.
* Endorfines
* Enkefalines
* Dinorfines
* Substància P

## Altres usos

La neuromodulació també es refereix a una classe de teràpies emergents que tenen com a objectiu restaurar el sistema nerviós per a restaurarne funcions (com l'implant coclear).

## Referències

* ↑ Stern, E; Fort TJ; Millier MW; Peskin CS; Brezina V «Decoding modulation of the neuromuscular transform». Neurocomputing, 70, 6954, 2007, pàg. 1753–1758. DOI: 10.1016/j.neucom.2006.10.117. PMC: 2745187. PMID: 19763188 [Consulta: 7 abril 2007].
* ↑ Kandel, Eric R. Principles of Neural Science. East Norwalk, Connecticut: Appleton & Lang, 1991, p. 872–873. ISBN 0838580343.
* ↑ Neuromodulation, Vol. 1-2. Academic Press, 2009, p. 1-1200. ISBN 9780123742483 [Consulta: 6 setembre 2012].

## Enllaços externs

* Neuromodulation and Neural Plasticity Arxivat 2012-02-04 a Wayback Machine.
* International Neuromodulation Society
* Scolarpedia article on neuromodulation Arxivat 2009-02-10 a Wayback Machine.
# Seltjarnarnes

Seltjarnarnes és un municipi d'Islàndia situat dins de l'àrea metropolitana de Reykjavík, en el conjunt de municipis de Gran Reykjavik.
El municipi fou establert com a tal després de la Segona Guerra Mundial, l'any 1947. És el municipi més petit d'Islàndia.

## El municipi

Al municipi hi ha dues escoles: la Mýrarhúsaskóli i la Valhúsaskóli. És el municipi islandès més petit quant a la superfície terrestre (2 quilòmetres quadrats). El Partit de la Independència (Sjálfstæðisflokkurinn) ha tingut un control total en el consell de la ciutat des de les eleccions que van començar el 1962. En les últimes eleccions del 2014, el partit va rebre el 52,6% dels vots i 4 dels 7 membres del consell. Altres partits representats en el consell de la ciutat són Samfylkingin amb 2 membres i Neslistinn amb un membre. L'alcalde n'és Ásgerður Halldórsdóttir.

## Esports

L'equip de futbol local Grotta juga en tercera divisió en la lliga d'Islàndia. Grotta, en l'equip d'handbol, juga en la segona divisió i també hi ha un equip de gimnàstica i aixecament de peses.

## Enllaços externs

* Lloc web oficial.